Giresun

Giresun je glavni grad istoimene provincije - Giresun na sjeveroistoku Turske od 100 712 stanovnika. Geografija Giresun leži u turskoj regiji Marmara na anadolskoj obali Crnog mora. Historijski centar grada leži na poluotoku, nad kojim još uvijek stoje ruševine bizantske utvrde koja je branila ulaz u malu prirodnu luku. Giresun je udaljen 144 km zapadno od Trabzona, i 196 km istočno od Samsuna. Historija Prvo naselje u tom kraju - Kerasus, osnovali su Grčki kolonisti iz Sinopa. O njemu je pisao Ksenofont u Anavbazi. Kerasusom su vladali Milećani, Perzijanci, Rimljani. Tokom srednjeg vijeka - Kerasunt je bio dio Bizantskog carstva, a nakon tog Trapezuntskog carstva, za njihove vladavine bio je drugi grad po važnosti. Negdje od 1244. pojavili su se Turci Seldžuci, a od 1461. čitava crnomorska obala podpala je pod Osmansko Carstvo. Po lokalnoj legendi branici Kerasunta su odolijevali još par mjeseci nakon što se predao Trabzon, a najduže su izdržali oni koji su se povukli na otočić Ares (današnji Giresun) 4,2 km u pravcu sjeveroistoka, tamo su Turcima odoljevali čak sedam godina. Vanjske veze Službene stranice grada (tr)